recursal/SuperWikiNEXT-32B huggingface dataset:
בניין הקונגרגציה.
**הקונגרגציה של דוקטרינת האמונה** (בלטינית: **Congregatio pro Doctrina Fidei**) הוא הגוף העתיק והחשוב ביותר מבין תשע הקוריות הרומאיות, האחראי על פיקוח על האורתודוקסיה וטהרת הדוקטרינה והמוסר שהובאו בכנסייה הרומית הקתולית. החוקה האפוסטולית של יוחנן פאולוס השני "Pastor Bonus" מ-28 ביוני 1988 קובעת: *החובה, המתאימה לקונגרגציה של דוקטרינת האמונה, היא לקדם ולשמור על תורת האמונה והמוסר ברחבי העולם הקתולי: מסיבה זו, כל דבר הקשור בכל דרך שהיא לשאלות של אמונה, הן בתחום שיפוטו.*

בראשה עומד החשמן לואיס לדאריה פרר והמזכיר הוא הארכיבישוף ג'אקומו מורנדי.

שמות
----

* **הקונגרגציה הקדושה העליונה של האינקוויזיציה הרומית והעולמית** (1542–1908);
* **הקונגרציה הקדושה העליונה של הלשכה הקדושה** (1908–1965);
* **הקונגרציה הקדושה של תורת האמונה** (1965–1983);
* **הקונגרציה של דוקטרינת האמונה** (מאז 1983)

היסטוריה
--------

מקורותיה של הקונגרגציה של דוקטרינת האמונה מגיעים אחורה עד לנציבות החשמנים שהקים פאולוס השלישי ב-21 ביולי 1542 (בולה *Licet ab initio*) כדי לפקח על טוהר האמונה לפני הפצת רעיונות הרפורמציה והפרוטסטנטיות.

האפיפיור סיקסטוס החמישי בחוקה האפוסטולית של *Immensa Aeterni Dei* מ-22 בינואר 1588 העניק לגוף מעמד של קונגרגציה רומית והכפיף אותה ישירות לאפיפיור. הוא נקרא **הקונגרציה הקדושה העליונה של האינקוויזיציה הרומית והעולמית** (בלטינית: Suprema Sacra Congregatio pro Romana et Universalis Inquisitionis), שהיה אחראי לחקר הכפירה, הפילוג והפשעים נגד מוסר (האינקוויזיציה). למרות הכינוי "עולמית", למעשה, תחום השיפוט שלה היה רק במדינת האפיפיור.

האפיפיור פיוס העשירי בחוקה האפוסטולית של *Sapienti Consilio* מ-29 ביוני 1908 הפך את הגוף **לקונגרגציה הקדושה העליונה של הלשכה הקדושה** (בלטינית: Suprema Sacra Congregatio pro Sancti Officii) והפקיד בידיה את משימות הפיקוח על האורתודוקסיה של הדוגמה הכנסייתית, ומאז 1917 - גם להרכיב את רשימת הספרים האסורים (עד 1917 הייתה מעורבת בזה קונגרגציה מיוחדת של הרשימה).

את הרפורמה הבאה ביצע האפיפיור פאולוס השישי (בבולה motu proprio מ-7 בדצמבר 1965 *Integrae servandae*). לאור החלטות מועצת הוותיקן השנייה, נשלל ממנה מעמד מיוחס ובראשה עמד קרדינל-פרפרקט (ולא חשמן, כפי שהיה בעבר) ואז קיבלה את שמה המודרני "הקונגרגציה של דוקטרינת האמונה".

משנת 1981 עד 2005 עמד בראשה החשמן יוזף רצינגר, לימים האפיפיור בנדיקטוס השישה עשר.

ראו גם
------

* אינקוויזיציה
* רשימת הספרים האסורים

קישורים חיצוניים
----------------

ויקישיתוף מדיה וקבצים בנושא **הקונגרגציה של דוקטרינת האמונה** בוויקישיתוף
* אתר האינטרנט הרשמי של הקונגרגציה של דוקטרינת האמונה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259433205171
* BnF: cb11875635n (data)
* GND: 1024086-X
* ISNI: 0000 0001 2165 276X
* LCCN: n79043790
* NKC: kn20010711218
* SUDOC: 026524252
* VIAF: 136662073
* WorldCat: viaf-136662073

 |
מבנה המועדון ב-2005
כרזה מ-1893
**פולי ברז'ר** (**Folies Bergère**) הוא מועדון לילה ברובע התשיעי של פריז, שהיה בשיאו במפנה המאה העשרים בין שנות ה-90 של המאה ה-19 ושנות ה-20 של המאה ה-20. נכון ל-2018 המקום עדיין קיים ופעיל.

המועדון נפתח כבית אופרה ב-2 במאי 1869 בשם Folies Trévise, כאשר Folies פירושו יריד ו-Trévise היה שם הרחוב הסמוך. ב-13 בספטמבר 1872 שונה שמו ל-Folies Bergère. ‏ Bergère היא רועת צאן, כשם רחוב סמוך אחר.

במועדון הועלו אופרטות ומופעי מוזיקה, מחול ואקרובטיקה ומופעי בידור אחרים. תלבושות הנשים שהופיעו במועדון היו חשופות על גבול החשפנות והוצגו גם מופעים בעירום מלא והוא היה מקום בילוי חביב על פרוצות ולקוחותיהן. 

המועדון חיפש כל העת מופעים אקזוטיים, פרובוקטיביים, חושניים ומיוחדים ואימץ למשל את הרקדנית האפרו-אמריקאית ג'וזפין בייקר. בזכות מופעי הג'אז שהועלו במועדון, התוודע לראשונה הקהל הפריזאי לסגנון המוזיקה החדש.

אמנים כאנרי דה טולוז-לוטרק, אדואר מאנה ואדגר דגה היו מבין אורחי המקום ומאנה אף צייר את הציור הנודע "הבר בפולי ברז'ר". האמרגן האמריקאי פלורנץ זיגפלד ייבא את רוח מופעי המועדון, תוך התאמתם לטעם הקהל האמריקאי השמרני במופעי ה-"Ziegfeld Follies" ("שגיונות זיגפלד") שהעלה בברודוויי. בין 1959 ומרץ 2009 פעל בלאס וגאס מועדון דומה שנקרא *The Las Vegas Folies Bergere*.

לקריאה נוספת
------------

* Le tumulte noir: modernist art and popular entertainment in Jazz-Age Paris by Jody Blake

קישורים חיצוניים
----------------

ויקישיתוף מדיה וקבצים בנושא **פולי ברז'ר** בוויקישיתוף
* אתר האינטרנט הרשמי של פולי ברז'ר
* אלכס דורון, פולי ברז'ר, (לרגל 100 שנה למועדון), מוסף "גבר לעניין", מעריב, 28 בדצמבר 1987
* פולי ברז'ר, באתר אנציקלופדיה בריטניקה (באנגלית)

הערות שוליים
------------

1. ↑  ביוגרפיה קצרה של ג'וזפין בייקר
2. ↑  כתבה על סגירת המועדון בלאס וגאס מאתר ה-BBC

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261125505171
* BIBSYS: 8051746
* BnF: cb124630065 (data)
* GND: 2049652-7
* ISNI: 0000 0001 2301 1966
* LCCN: n83033681
* MusicBrainz: 50179354-cc5c-40c7-a9a4-7fb7d1ce5b33
* NLA: 54464335
* SUDOC: 028637917
* VIAF: 167894802
* WorldCat: lccn-n83033681

 |
**יוג'ין ספיצ'ר**, באנגלית: **Eugene Speicher** (5 באפריל 1883 - 11 במאי 1962) היה צייר דיוקנאות, נוף ופיגורטיבי אמריקאי. הוא היה אחד הריאליסטים הבכירים בדורו, ששמרו על מסורת המנטור שלו, רוברט אנרי.

ביוגרפיה
--------

אמה, אליס וגן, 1921
ספייצ'ר נולד בבאפלו, ניו יורק. הוא החל את לימודיו באמנות בבית הספר לאמנות אולברייט. הוא עבר לניו יורק ב-1907 והחל להשתתף בליגת הסטודנטים לאמנות, שם למד אצל ויליאם מריט צ'ייס ופרנק וינסנט דו מונד. בשנת 1908, הוא זכה בפרס קלי של בית הספר על דיוקן של סטודנטית עמיתה ג'ורג'יה אוקיף.  בשנת 1909 לקח שיעורי חיים עם רוברט אנרי בבית הספר לאמנות בניו יורק, אשר מצא בהם חשיבות רבה לסגנונו המתעצב. הוא התוודע גם לג'ורג' בלווז, אליו גם התקרב, ולרוקוול קנט, אדוארד הופר, גאי פן דו בואה, ליאון קרול וקליקה של אמנים ריאליסטים שאיתם הוא היה קשור. ב-1910 נסע לאירופה, שם שהה שנתיים כדי ללמוד את המאסטרים הוותיקים בפריז, הולנד וספרד. עם שובו, הוא השתקע בניו יורק, ועד מהרה נודע כאחד המבטיחים בקבוצת הציירים האמריקאים הצעירים. הוא גילה את וודסטוק, ניו יורק, זמן קצר לאחר מכן והחל לחלק את זמנו בין מנהטן לוודסטוק, שם הפך לדמות חשובה ופופולרית במושבת האמנים.

השרשרת הכחולה, 1937
מגיל העשרה, ספיצ'ר החל לקבל זרם קבוע של פרסים והצטיינות. בשנות ה-20 של המאה ה-20 נחשב לאמן דיוקנאות מוביל באמריקה, שעסק בסגנון ריאליזם. בין הפרסים שקיבל הייתה מדליית זהב לפורטרט באקדמיה לאמנויות יפות של פנסילבניה בפילדלפיה בינואר 1920, על ציורו "נערה רוסית". בשנת 1926 הוענק לו מדליית הזהב של פוטר פאלמר במכון לאמנות של שיקגו עבור "צעיף התחרה". בשנת 1936 כינה אותו המגזין Esquire הצייר החי החשוב ביותר של אמריקה. כמו כן, הוענקה לו מדליית הזהב של המקדש באקדמיה של פנסילבניה לאמנויות יפות ב-1938 עבור "מריאנה".

שמו של ספיצ'ר, שהיה מוכר בזכות עבודתו על דיוקנאות, אפשר לו לפרנס את עצמו היטב, והוא גם ביצע ציורים של טבע דומם ונופים רבים. תמיד העדיף נושאים נשיים, הוא גם היה אחד מהמודרניים הבודדים שצייר תמונות עירום, שבזכותם התפרסם. עם טכניקה חזקה ויכולת מצוינת כשרטט, הקומפוזיציות של ספיצ'ר הן אנליטיות ושיטתיות בעיצובן ובביצוען.

הוא היה מועמד לעמית של האקדמיה הלאומית לעיצוב ב-1912 ולאקדמאי מן המניין ב-1925. ספיצ'ר מונה למנהל האקדמיה האמריקאית לאמנויות ב-1945. עבודתו הייתה גם חלק מאירוע הציור בתחרות האמנות ב- אולימפיאדת הקיץ 1932.

קישורים חיצוניים
----------------

ויקישיתוף מדיה וקבצים בנושא **יוג'ין ספיצ'ר** בוויקישיתוף
* יוג'ין ספיצ'ר, באתר "Find a Grave" (באנגלית)

הערות שוליים
------------

1. ↑  Leeds, Valerie Ann, et al. Along His Own Lines: A Retrospective of New York Realist Eugene Speicher. New Paltz, New York: Samuel Dorsky Museum of Art, State University of New York at New Paltz, 2014
2. ↑  EUGENE SPEICHER: ALONG HIS OWN LINES IN NEW PALTZ
3. ↑  Schwendener, Martha (27 June 2014). "American Realism by Way of Woodstock". The New York Times.
4. ↑  Gilman, D. C.; Peck, H. T.; Colby, F. M. eds. (1916). "Speicher, Eugene Edward". New International Encyclopedia. Vol. 21 (1st ed.). New York: Dodd, Mead. p. 380.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452989205171
* GND: 1056923849
* ISNI: 0000 0001 1451 3374
* LCCN: no2002104692
* RKD: 74195
* SNAC: w6br8zm6
* SUDOC: 183131630
* ULAN: 500003881
* VIAF: 88623908
* WorldCat: lccn-no2002104692

 |
הכדורים הפורחים בעת ניפוח לקראת המראה בפסטיבל בשנת 1990
**הפסטיבל הקלאסי לכדורים פורחים באלבמה** (באנגלית: **Alabama Jubilee Hot Air Balloon Classic**) מתקיים מדי שנה בסוף השבוע של יום הזיכרון (בארצות הברית) בפארק פוינט מלארד (אנ') שבדיקייטר, אלבמה. מדי שנה מוצגים בפסטיבל כ-60 כדורים פורחים מכל רחבי העולם.

מהלך הפסטיבל
------------

האירוע פתוח לקהל הרחב והכניסה אליו חופשית וללא תשלום. אירועי הפסטיבל כוללים:

* מופעי אש וזיקוקי דינור
* תערוכת טרקטורים עתיקים
* תערוכת רכבים עתיקים
* אמנויות ומלאכת-יד
* בידור במה
* הפעלות לילדים
* דוכני מזון ומזכרות
* מרוצי כלבים
* בלונים זוהרים
* משימות תמרון וניווט
* תצפית מכדורים פורחים (הקשורים לקרקע)

הפסטיבל נחשב לייחודי בכך שהוא מאפשר לכ-50,000 המבקרים בו להסתובב בין הכדורים הפורחים השונים ולראות מקרוב את תהליך הניפוח וההמראה, כמו גם לשוחח עם המטיסים.

ניפוח כדורים פורחים ב-2005
הפסטיבל מתקיים בשטח פארק פוינט מלארד (אנ'), מתחם נופש עירוני בגודל של 35 דונם (140,000 מ') שכולל פארק מים עם בריכת גלים, בריכות שחייה אולימפיות, נהר, מגלשות מים, מגרשי טניס, מגרשי כדור, מסלולי הליכה, מתחם קמפינג, מגרש גולף אולימפי עם 18 חורים, החלקה על הקרח במבנה מקורה ומרכז בילוי.

היסטוריה
--------

פסטיבל כדורים הפורחים הקלאסי באלבמה, הוא אחד הפסטיבלים הוותיקים בתחום הכדורים הפורחים. הפסטיבל הראשון התקיים בשנת 1978, וכלל תחרויות בין 17 כדורים פורחים ממדינות שונות מארצות הברית: אלבמה, קנטקי, אוהיו, ג'ורג'יה, מיסיסיפי ולואיזיאנה. כיום מושך אליו הפסטיבל כ-60 מטיסים מלמעלה מ-20 מדינות בארצות הברית ועוד מספר ארצות מכל העולם. במסגרת הפסטיבל שנמשך כיומיים, מתקיימות מספר תחרויות בין הצוותים המשתתפים.
הפופולריות רבת השנים של הפסטיבל זיכתה את העיר המארחת, דיקייטר, בתואר הרשמי  כ"בירת הכדורים הפורחים של אלבמה".[דרוש מקור]

ראו גם
------

* פסטיבל כדורים פורחים

קישורים חיצוניים
----------------

ויקישיתוף מדיה וקבצים בנושא **הפסטיבל הקלאסי לכדורים פורחים באלבמה** בוויקישיתוף
* 

* אתר האינטרנט הרשמי של הפסטיבל הקלאסי לכדורים פורחים באלבמה (באנגלית)

הערות שוליים
------------

1. ↑  "Alabama Jubilee Hot Air Balloon Classic". Alabama Jubilee. 2009.
2. ↑  "Alabama Jubilee Hot Air Balloon and Music Festival". Decatur-Morgan County Convention and Visitors Bureau. 2009. אורכב מ-המקור ב-2011-05-30.
**קלינדי אלבס דה סוזה** (בפורטוגזית: **Kalindi Alves de Souza**;‏ 29 באוגוסט 1993 – 10 באפריל 2022), הידוע בקצרה כ**קלינדי**, היה כדורגלן ברזילאי ששיחק בעמדת המגן הימני.

קריירת מועדונים
---------------

קלינדי החל את הקריירה המקצוענית שלו בליגות הנמוכות בברזיל. ב-1 ביולי 2015 הושאל מגרמיו אנאפוליס לפנאפייל מהליגה הפורטוגלית השנייה. במשך תקופת ההשאלה הוא ערך 92 הופעות ליגה במדי המועדון, בהן הבקיע שער אחד.

ב-1 ביולי 2018 חתם קלינדי בנסיונל מדיירה מליגת העל הפורטוגלית. ב-23 בספטמבר הוא ערך את הופעת הבכורה שלו בליגה, בתיקו 0-0 נגד פיירנסה במסגרת המחזור החמישי. ב-5 באוקטובר הבקיע את שערו היחיד במדי המועדון, בתיקו 1-1 נגד טונדלה במסגרת המחזור השביעי בליגה. עונתו הראשונה במועדון הסתיימה בירידת המועדון לליגה הפורטוגלית השנייה. לאחר עונה אחת בליגה הפורטוגלית השנייה, חזרו קלינדי ונסיונל מדיירה לליגת העל הפורטוגלית. בסך הכל ערך קלינדי 65 הופעות ליגה במועדון.

ב-1 בינואר 2022 חתם קלינדי באקדמיקה דה קוימברה מהליגה הפורטוגלית השנייה. הוא מת כמה חודשים לאחר החתימה, ולא שיחק במועדון.

מותו
----

ב-10 באפריל 2022 מת קלינדי בברזיל כתוצאה מדום לב לאחר שסבל ממחלה אוטואימונית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  Morreu Kalindi, jogador de 28 anos que rescindiu com a Académica באתר Notícias ao Minuto, ‏ 10 באפריל 2022 (בפורטוגזית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קלינדי (כדורגלן)"**.
עקב הלטאות על ענף.
**עקב הלטאות** (שם מדעי: *Kaupifalco monogrammicus*) הוא מין של עוף דורס אפריקני יחידי בסוג **Kaupifalco**. הוא איננו קשור למיני העקבים כשמו אלא דווקא לנץ. הוא קטן ביותר ואורכו 35–38 ס"מ. מוטת כנפיו עד 1.2 מ' ומשקלו 250–280 גרם. צבעו של הנץ אפור בראש ובחזה עם גרון לבן ועליו פס שחור. הבטן לבנה ומפוספסת מעט ומתחתיה הנוצות שחורות. הכנפיים לבנות מעט עם קצוות כהות והזנב שחור. הראש קטן ועגלגל ובעל מקור צהוב ועיניים חומות וגדולות העוזרות לו לאתר את טרפו מגבוה. שני הזוויגים דומים בגודלם והם חיים יחדיו.

העקב חי באפריקה שמדרום לסהרה בעיקר בחורשים ויערות פתוחים אך גם בסוואנה. הם מקננים על גבי דקלים ומטילים 3 ביצים.

כמו רוב הנציים גם עקב זה אוכל בשר והוא מתמחה בעיקר בטרף של לטאות קטנות כמו זיקיות, חומטיים, לטאיים ושממיתיים וכן נחשים, חרקים גדולים כמו חגבים או פרפרים, יונקים קטנים ועופות. הוא קוטל אותם בטפריו החזקים.

קישורים חיצוניים
----------------

ויקישיתוף מדיה וקבצים בנושא **עקב הלטאות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

הערות שוליים
------------

1. ↑  עקב הלטאות באתר הרשימה האדומה של IUCN
**עקב וודוורד** (שם מדעי: ***Buteogallus woodwardi***) הוא מין נכחד של עוף דורס ממשפחת הנציים ומהסוג עקב שחור (לפי מספר חוקרים הוא משויך לסוג הנכחד *Amplibuteo*), אשר חי באמריקה הצפונית והקריביים במשך הפליסטוקן שלפני 126 עד 11.7 אלף שנה מזמננו. הוא ידוע ממאובנים שתוארו ב-1911 ונקראו על שם החוקר האנגלי סר ארתור סמית' וודוורד (Arthur Smith Woodward).
דורס נכחד זה היה גדול ביותר, אחד מהגדולים שבדורסים שחיו מעולם והיה גדול גם מעיט הרפיה מודרני, עם מוטת כנפיים משוערת של 125.6 עד 140.2 ס"מ ואורך גוף של 95.6 עד 110.2 ס"מ. עדיין היה קטן וקל יותר מהגדול שבעיטים – עיט האסטי מניו זילנד, אשר הותאם לציד ביערות העבותים.
מין זה היה דומה יותר לעקבים המודרניים כמו עיט סוואנה והוא צד בבתי גידול פתוחים כמו מישורים וביצות, בהם שימש כטורף-על, אשר ניזון מיונקים וזוחלים קטני ממדים.

קישורים חיצוניים
----------------

ויקישיתוף מדיה וקבצים בנושא **עקב וודוורד** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Suarez, William (2004). "The Identity of the Fossil Raptor of the Genus Amplibuteo (Aves: Accipitridae) from the Quaternary of Cuba". Caribbean Journal of Science. 40 (1): 120–125.
2. ↑
**פוליופטילים** (שם מדעי: *Polioptilidae*) היא משפחת ציפורי שיר, הנפוצה באמריקה הדרומית ובאמריקה הצפונית, רובם באזורים הטרופיים והסובטרופיים, למעט המין Polioptila caerulea החי בקנדה ונודד דרומה בחורף. 

ציפורים קטנות ועדינות אלה מזכירות במראם את הגדרוניים או את סבכי העולם החדש. הם נחשבים כמשפחה עצמאית. צבעם העיקרי אפור עם ראשים שחורים, והמקורים עדינים ודקים אשר מותאמים לחטיפת חרקים מהאוויר או לצורך נקירת עצים. לחלקם יש זנב ארוך ומפוספס בשחור-לבן, ולחלק מהמינים גוף חום וזנבות קצרים יחסית. 

רבים מהם חיים בחופות היערות של דרום אמריקה (למעט באזור הרי האנדים), וחיים גם ביערות, אזורים לחים, ערבות שיחים וחורשים, שם הם נפוצים בעיקר בצפון אמריקה.

מיון
----

* משפחה **פוליופטילים** (Polioptilidae)
	+ סוג Microbates - בו 2 מינים
	+ סוג ומין יחיד Ramphocaenus melanurus
	+ סוג חטפית יתושים (Polioptila) - בו 13 מינים

קישורים חיצוניים
----------------

ויקישיתוף מדיה וקבצים בנושא **פוליופטילים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* GBIF
 |
אפרוחים נאחזים בגב הורה בעת שחייה
 *Gavia immer*
**צוללן צפוני** (שם מדעי: *Gavia immer*) הוא מין עוף ימי בסדרת צוללנאים.

תיאור
-----

אורך גופו של פרט בוגר נע בין 61 ל-100 ס"מ, מוטת כנפיו בין 122 ל-152 ס"מ ומשקלו נע בין 1.6 ל-8 ק"ג. המידה הממוצעת היא 81 ס"מ אורך, מוטת כנפיים של 136 ס"מ ומשקלו 4.1 ק"ג, קטן במעט מהמין הדומה לו צוללן לבן-מקור. בגיל הרבייה הראש הוא שחור, החלק התחתון לבן והצוואר מפוספס בשחור ולבן ובחורף הצבע משתנה לאפור. צבע הנוצות של הצעירים הוא חום והצוואר והסנטר לבנים. המקור הוא כחול-שחור והוא מאוזן, בשונה מצוללן לבן־מקור. העין אדומה. העצמות כבדות מעט ולא חלולות, דבר שמאפשר לו לצלול בקלות. רגליו קצרות ואינן מתאימות להליכה.

תפוצה והתנהגות
--------------

הוא מתרבה בצפון אמריקה, גרינלנד, איסלנד ובריטניה. הקן נבנה כתלולית של עפר וצמחים סמוך למים והתטולה היא אחת עד שלוש ביצים. גם הזכר וגם הנקבה שותפים בבניית הקן, בדגירה על הביצים ובתזונת האפרוחים. בחורף הוא נודד דרומה ועושה את העונה לחופי ימים ואגמים בדרום אירופה, דרום ארצות הברית ובמערב אפריקה. הקינון מצוי הרבה גם באיים, שם הוא מוגן מטורפים יבשתיים גדולים. הסכנה העיקרית לביצים ולאפרוחים מגיעה משחפיים, עורביים, דביבונים, בואשיים, חורפנים, שועלים וצבים נשכניים. בוגרים עלולים להיטרף על ידי לוטרות או עיטמים. בעת איום עליו או על הקן, הוא עשוי לתקוף בחזרה תוך תעופה מהירה לעבר הטורף וכיוון המקור לבטנו, ראשו או צווארו.

כמו כל בני סדרת צוללנאים, הוא ניזון בעיקר מדגי מים מתוקים ומלוחים, אותם הוא תופס בצלילה עמוקה לתוך המים. עומק הצלילה יכול להגיע ל-60 מטרים והיא נועדה גם למחסה בשעת סכנה. מהירות התעופה שלו עשויה להגיע ל-120 קמ"ש.

העובדה שרגליו קצרות ונמצאות באחורי גופו מועילה בצלילה, אך מאלצת אותו לצבור תנופה על פני מרחק גדול כדי להמריא והוא מגושם בעת הליכה על הקרקע. בזמן נחיתה על המים, הוא מרחף מעליהם ומאט כשבטנו נוגעת במים ולא רגליו.

נזקי האדם
---------

הצוללן הצפוני נעלם מאגמים באזורים מסוימים במזרח ארצות הברית לאחר שנפגע מגשם חומצי, זיהום הסביבה, הרעלות עופרת ממשקולות דיג והרעלות כספית משפכי תעשייה. בכמה אגמים נבנים אתרי קינון צפים כדי לצמצם את הפגיעה באתרי הקינון כתוצאה משינויים בגובה פני המים שנגרמים מסכרים וכדומה.

בתרבות
------

הצוללן הצפוני הוא אחד מסמלי קנדה והוא מופיע על מטבע דולר קנדי אחד ועל שטר 20 דולרים מהסדרה הקודמת. כמו כן, הוא הציפור הלאומית של פרובינציית אונטריו שבקנדה. הדואר הקנדי הוציא כמה בולי דואר עם דמותו של העוף. בנוסף, בסרט "מוצאים את דורי", הציפור בקי שעוזרת למרלין ונמו להגיע מהים למכון לשיקום בעלי חיים היא צוללן צפוני.

קישורים חיצוניים
----------------

ויקישיתוף מדיה וקבצים בנושא **צוללן צפוני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
* IBC
 |

* צוללן צפוני, באתר אנציקלופדיה בריטניקה (באנגלית)
* Common Loon Identification, *All About Birds*

הערות שוליים
------------

1. ↑  צוללן צפוני באתר הרשימה האדומה של IUCN
2. ↑  באתר BTO
3. ↑  באתר ADW
4. ↑  מגזין הטבע של ויסקונסין
5. ↑  אתר בולי ציפורים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007542990605171
* LCCN: sh85028996

 |
**הבונים העסוקים** (באנגלית: **The Busy Beavers**) הוא סרט הנפשה קצר אמריקאי בביומו של ברט ג'ילט, אשר לוקח חלק בסדרת הסרטים "סימפוניות טיפשיות". הוא הופץ לראשונה בשנת 1931.

עלילה
-----

הסרט הקצר מראה קהילה של בונים אשר בונים את סכרם ובמהרה נראה בונה מסוים מנסה להציל אותו כשהוא מאוים על ידי שיטפון בזק.

ביקורות
-------

וראייטי (14 ביולי 1931): "אחד מהסרטים הטובים ביותר בסדרת סימפוניות טיפשיות ובין הטובים בסדרה הזו. בתיאטרון רוקסי, המוצג על המסך הרחב, הסרט קיבל אטרקטיביות נוספת. טוב בכל מקום. פועל עם תחושת המשכיות שסרטי אנימציה אחרים לא מצליחים להשיג למרות העובדה שהלקוחות שומעים רק את קולות הקשקושים של הבונים עם דיו וכמה קולות אינטרפולציה. רגע טוב אחד הוא כשפרץ ענן מכה באחד הבונים. אחר הוא המקום שבו עץ נופל על אחד מהם. עם זאת, הוא נשאר בחיים כדי להיות נהרס על ידי ינשוף מרוט לצחוק."

הסרט היומי (19 ביולי 1931): "וולט דיסני עשה 'נוק-אאוט' כשהפיק את הסרט הזה מסדרת סימפונייות טיפשיות הזו. גאגים שהם ממש חדשים, אנימציה חלקה וחכמה וסינכרונית שלא מחמיצה אף פעימה. דיסני לקח נושא שמראה בונים בונים סכר כמו שרק בונים מצוירים יכולים לעשות את זה. הסרט מסתיים עם שיטפון ובונה בודד שמנסה להציל את הסכר מהרס. הסליל מהיר, מצחיק ומשובח."

מדיה ביתית
----------

הסרט הופץ ב-4 בדצמבר 2001, באוצרות וולט דיסני: סימפוניות טיפשיות - קלאסיקות מוזיקליות היסטוריות.

קישורים חיצוניים
----------------

* "הבונים העסוקים", במסד הנתונים הקולנועיים IMDb (באנגלית)
* "הבונים העסוקים", באתר AllMovie (באנגלית)
* "הבונים העסוקים", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Talking Shorts". *Variety*: 17. 14 ביולי 1931. נבדק ב-23 בפברואר 2020. `{{cite journal}}`:  (עזרה)
2. ↑  "Sound Shorts". *The Film Daily*: 11. 19 ביולי 1931. נבדק ב-23 בפברואר 2020. `{{cite journal}}`:  (עזרה)
3. ↑  "Silly Symphonies: The Historic Musical Animated Classics DVD Review". *DVD Dizzy*. נבדק ב-20 בפברואר 2021. `{{cite web}}`:  (עזרה)
צוללן קרטזי בו פיפטה עם פלסטלינה משמשת כצוללן.
**צוללן קרטזי**, הוא משחק מדעי המאפשר להדגים שני חוקים פיזיקליים: חוק ארכימדס וחוק בויל-מריוט. 

יצירת צוללן קרטזי היא הפעלה נפוצה במסגרת פסטיבלי מדע. הצוללן מורכב מגוף הנמצא בתוך נוזל (לרוב מים) במצב של ציפה נייטרלית. הגוף בעל צפיפות גבוהה במעט מזו של הנוזל, ובתוכו בועת גז. כאשר מופעל לחץ חיצוני על המכל, הלחץ בתוכו עולה. הלחץ הגובר של הנוזל דוחס את הגז שבתוך הצוללן ולכן צפיפותו של הגז עולה. במצב זה, כוח הציפה קטן וירידת כוח הציפה גורמת לצוללן לשקוע.

מכיוון שלחץ הנוזל פוחת או גובר בהתאמה עם הקטנת או הגדלת העומק בו שרוי הצוללן הקרטזי, נפח הנוזל שהצוללן מתיק ממקומו יגדל או יקטן בהתאמה (ועמו גם כוח הציפה), ולכן מפלס הציפה הנייטרלית שלו מהווה נקודת שיווי משקל בלתי יציב, כלומר כל סטייה קטנה של הצוללן מהמפלס הנייטרלי תוציא אותו משיווי משקל. 

משמו של הצוללן ניתן לשער כי הוא קשור לרנה דקארט אולם ככל הנראה המצאתו קדומה יותר.

תיאור פיזיקלי
-------------

חוק הגזים האידיאליים קושר בין גדלים פיזיקליים שונים בגז:

\ PV=nRT
חוק בויל-מריוט הוא מקרה פרטי של חוק הגזים האידיאליים ומתייחס למצב בו כמות חלקיקי הגז והטמפרטורה נותרים קבועים, כלומר:

{\displaystyle \ PV=K}
כאשר:

* *P* - לחץ הגז
* *V* - הנפח שהגז תופס
* *n* - כמות חלקיקי הגז במולים
* *R* - קבוע הגזים האוניברסלי (8.314472 J·K-1·mol-1)
* *T* - טמפרטורת הגז
* *K* - קבוע של כמות החלקיקים והטמפרטורה.

מקשר זה ניתן לראות שבתהליך איזותרמי וללא שינוי בכמות החומר עליה בלחץ תגרום לירידה בנפח.

את הצפיפות אפשר לחשב באמצעות הנוסחה:

{\displaystyle \!\,\rho ={\frac {m}{V}}}  

כאשר:

* {\displaystyle \!\,\rho } - צפיפות
* {\displaystyle \!\,m} - מסה
* {\displaystyle \!\,V} - נפח

מכשיר נוסף שעובד באופן דומה הוא מד חום גלילאו בו משתנה הטמפרטורה וגורמת לשינוי בצפיפות המים.

קישורים חיצוניים
----------------

ויקישיתוף מדיה וקבצים בנושא **צוללן קרטזי** בוויקישיתוף
* דוגמה לצוללן קרטזי מפעילות "ליל המדענים" באוניברסיטת בן-גוריון בנגב, סרטון באתר יוטיוב
* על ההיסטוריה והשם של הצוללן הקרטזי
**פוליטיזציה** היא תהליך המתרחש כאשר ההחלטות בנושא מסוים מתבצעות משיקולים פוליטיים ולא משיקולים מקצועיים. פוליטיזציה נפוצה בהחלטות בנושאים חברתיים, כלכליים, דתיים, מדעיים ומשפטיים.

דוגמה לפוליטיזציה של מונח גאוגרפי היא מגוון המונחים בשיח הישראלי המתארים את השטח הגאוגרפי שממערב לנהר הירדן - "יהודה ושומרון", "הגדה המערבית" ועוד. כל מונח כזה איננו מתאר יחידה גאוגרפית גרידא, אלא נלווית אליו משמעות פוליטית.

דוגמה אחרת לפוליטיזציה אפשר לראות בהחלטת הפרלמנט בשוודיה במרץ 2010 להכיר באירועי רצח העם הארמני בטורקיה. שר החוץ השוודי, קארל בילדט, טען אז שהוא מצר על ההחלטה ושהיא מהווה "פוליטיזציה של ההיסטוריה."

לפעמים המונח "פוליטיזציה" עצמו הופך למונח בעל משמעות שלילית. קבוצה המחזיקה בדעה מסוימת בנושא כלשהו עשויה להאשים את המתנגדים לה ב"פוליטיזציה של הנושא". כוונתם של משתמשי הביטוי היא שאנשי הקבוצה מתמודדים עם הסוגיה באופן מקצועי, ואילו המתנגדים לה עוסקים בנושא ממניעים פוליטיים בלבד.

בין הסוגיות בהן הדיון גולש לעיתים קרובות לפוליטיזציה ניתן למצוא דיונים בנושאי התחממות עולמית, שיטות שונות לטיפול באוטיזם, הפרדת הדת מהמדינה, פמיניזם, נישואים חד-מיניים, דרכים להפחתת ממדי העוני, מלחמה, הזכות לשאת נשק, מדינת רווחה, עונש מוות ושימוש בתאי גזע עובריים למחקר.

ראו גם
------

* פוליטיזציה של המדע

הערות שוליים
------------

1. ↑  סוכנויות הידיעות, שבדיה הכירה ברצח העם - שגרירת טורקיה תעזוב, באתר ynet, 11 במרץ 2010.
2. ↑  ANKARA: Turkey: Swedish politicization of history "big mistake", ‏13 במרץ 2010 (באנגלית).
**צביר 1806-20** הוא צביר פתוח המוסתר על ידי ענני אבק צפופים בצד המרוחק של גלקסיית שביל החלב, בערך במרחק של כ- 50,000 שנות אור מכדור הארץ ומכיל עשרות כוכבים מסיביים ביותר. בין השאר, הצביר מכיל את המגנטר SGR 1806-20 שהוא ככל הנראה כוכב נייטרונים צעיר ואת הכוכב מסוג משתנה כחול ובהיר LBV 1806-20 אשר מועמד להיות הכוכב בעל עוצמת ההארה הגדולה ביותר בגלקסיה. LBV 1806-20 וכוכבים מסיביים רבים נוספים בצביר יסיימו את חייהם כסופרנובות במיליוני השנים הקרובות, וישאירו אחריהם כוכבי ניטרונים או חורים שחורים. קוטר הצביר כדקת קשת שבמרחק של 50,000 שנות אור שקולה לקוטר של כ-15 שנות אור, ליבתו קטנה בקוטר של כ-0.65 שנות אור (0.2 פארסק) והוא מכיל מלבד LBV 1806-20 גם לפחות שלושה כוכבי וולף-ראיה (מסוגים: WC8, WN6 ו WN7) ועל ענק מסוג OB, בנוסף לכוכבים מסיביים צעירים יותר. גילו של הצביר מוערך בכ-4 מיליוני שנים ומסתו לפחות 6,600 מסות שמש.

הצביר מוסתר מאיתנו על ידי עננים צפופים של אבק וניתן לראיה בעיקר באמצעות קרינה תת אדומה או בגלי רדיו. הוא חלק מ W31 (אזור H II) וענן מולקולרי ענק.

קישורים חיצוניים
----------------

* צביר 1806-20, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  D. F. Figer, F. Najarro, T. R. Geballe, R. D. Blum, R. P. Kudritzki: MASSIVE STARS IN THE SGR 1806 − 20 CLUSTER

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"צביר 1806-20"**.
*Buteo lagopus*
**עקב מכנסיים** (שם מדעי: Buteo lagopus) הוא מין גדול של עוף דורס מהסוג עקב. הוא נפוץ באזור הארקטי ובאזורים הצפוניים של אמריקה, אירופה ורוסיה. בחורף הוא נודד דרומה לאזורים חמימים יותר.

לעקב זה יש 3 תת-מינים:

* B. l. lagopus - נפוץ בעיקר בצפון אירופה ובאסיה. כהה חסית.
* B. l. sanctijohannis - נפוץ באמריקה הצפונית.
* B. l. kamtchatkensis - נפוץ מסיביר ועד לצפון האוקיינוס השקט באלסקה. הגדול ביותר מהתת-מינים.

עקב המכנסיים גדול יחסית: אורכו 46–60 ס"מ ומוטת כנפיו 120–153 ס"מ. הנקבות גדולות מהזכרים ומשקלן 1080–1978 גרם כשהזכרים שוקלים 822–1,027 גרם בממוצע. צבעו של העקב חום ורגליו מנומרות. כנפיו כהות יותר בחלקן התחתון. נוצות הרגליים שלו עבות וטפריו הקטלניים קטנים. 

העקב הוא אוכל בשר הצד ברמות הפתוחות. ניזון מחיות שונות, בעיקר מכרסמים כמו נברנים שהם טרפו העיקרי, עכברים, חולדות, גרבילים וארנבים קטנים. אוכל גם עופות שונים כמו דרורים, עפרונים וברווזיים וכשיש מחסור באלה יאכל גם דגים, זוחלים וחרקים גדולים. 

הוא צד בשטחים פתוחים על ידי צלילה מהירה לעבר הטרף ותפיסתו בטפריו. משערים שהוא מסוגל להריח את הנברנים ואולי גם לראות את השתן שלהם בראיית אולטרה-סגול. הוא מסוגל גם לרפרף במקום כדי לסרוק שטח כמו שלדג עקוד, בזים ודיות שונות.

קישורים חיצוניים
----------------

ויקישיתוף מדיה וקבצים בנושא **עקב מכנסיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
* IBC
 |

* עקב מכנסיים באתר beautyofbirds

הערות שוליים
------------

1. ↑  עקב מכנסיים באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007542367205171
* LCCN: sh2004001436
* NKC: ph867743

 |
אתר האינטרנט **פוליטינט** אפשר לגולשים להציע הפניות לתכנים שהם מייצרים בבלוגים, יומני רשת, דיונים בפורומים פוליטיים ובאלבומי תמונות באינטרנט. מערכת פוליטינט עברה על ההפניות ואם היא מצאה אותן כמתאימות, הן התפרסמו באתר. לצדה של כל הפנייה הופיע דירוג הגולשים, כדי שניתן יהיה להבחין מיד בהפניות המומלצות.

פוליטינט, שהוקם בידי עמיחי יעקבי, עיתונאי מחשבים ומומחה תוכן, ויריב חבוט, מייסד אתר הבלוגים "ישראבלוג", היה אתר עצמאי ונטול עמדה פוליטית שהוקם במטרה ללוות את מסע בחירות 2006, כפי שהתבטא על ידי הגולשים ברשת. חברי מפלגות רבים פרסמו בפוליטינט מידע ממקור ראשון ומזווית אישית על התרחשויות חמות והתפתחויות הקמפיינים. 

בין הכותבים באתר נמנו עיתונאים ופוליטיקאים כאורי אבנרי, לוי יצחק הירושלמי, דניאל בלוך, רומן ברונפמן, דב חנין ורבים אחרים שכתבו יומן דעות אישי באינטרנט. האתר הביא את דבריהם כפי שנכתבו מבלי שיהיו כפופים לשיקולי עריכה ופוליטיקה מערכתית פנימית. לצדם כתבו בפוליטינט גם בלוגרים וגולשים מעורבים ופעילים פוליטיים מכל קצות הקשת.

באתר הופיעה רשימה של הנושאים הבוערים שעל סדר היום, שהתעדכנה באופן אוטומטי מתוך תוכני הגולשים. 

לאחר הבחירות המשיך האתר לשמש את הכותבים לריכוז השיח הפוליטי ברשת הישראלית. 

אתר פוליטינט נסגר בסוף 2009.

קישורים חיצוניים
----------------

* כתבה באתר nrg על פוליטינט
* כתבה על הקמת האתר ב"net מגזין"
נקבת הצולל
שתי דגימות של ביצי הצולל
**צולל חלודי** (נקרא גם צולל חלוד; שם מדעי: *Aythya ferina*) הוא מין במשפחת הברווזיים, הנפוץ ביבשות אירופה ואסיה, והחי במקווי מים מתוקים (כגון אגמים וביצות) בעומק של כמטר אחד לפחות, שבהם שפע צמחייה ומזון חי, ולעיתים אף במקורות מים מלוחים במקצת. השם המדעי מורכב משתי מילים: **Aythya** – עוף ים שהוזכר על ידי אריסטו, ו**Ferina** – בר (**ferrinus** = פרא).

תיאור חיצוני
------------

ממדי הצולל החלודי ממוצעים ביחס לשאר הברווזים. אורך גופו כ-50 ס"מ, ואורך מוטת כנפיו כ-75 ס"מ. משקלו המרבי כ-1 ק"ג.

הזכרים שונים מהנקבות במראם. לזכרים ראש חום, צדי גופם וגבם בהירים, ואילו החזה והאחוריים שלהם שחורים. לנקבות צבעי גוף בהירים יותר לעומת הזכרים: ראשן מאופיין בצבע חום בהיר עם כתמים המפוזרים באקראיות, וצבע שאר גופן חום בהיר.

אצל שני המינים, צבע המקור שחור-כחול.

תזונה
-----

מזונו העיקרי של הצולל החלודי הוא צמחי מים, חרקים ורכיכות (כגון חלזונות). בנוסף לכך, הצולל החלודי ניזון גם מצמחי יבשה, מזרעים ומדגים קטנים.

תפוצה
-----

תפוצתו של הצולל החלודי נרחבת מאוד. ישנן אוכלוסיות יציבות באסיה הקטנה ובמערב אירופה. בחודשי הקיץ (יוני, יולי ואוגוסט), הצולל החלודי נפוץ ממרכז אירופה ומזרחה עד למונגוליה ולאזורים נרחבים ברוסיה. האוכלוסייה המקננת אינה מצפינה מעל קו הרוחב 65.

אוכלוסיות בלתי יציבות של הצוללן החלודי מבלות את החורף בדרום אירופה, בצפון אפריקה, במזרח התיכון, בארצות הלבנט ובמזרח אפריקה, והוא מתפרש אף מערבה לכיוון ימת צ'אד, מאלי וסנגל.

האוכלוסיות המזרחיות חורפות בדרום אסיה: מתת-היבשת ההודית ומזרחה במערב ועד לדרום קוריאה ויפן במזרח, וכן דרומה עד לפיליפינים.

מגמת אוכלוסין
-------------

אוכלוסיית הצוללים החלודים נמצאת במגמת ירידה, ומצב השימור של המין מוגדר ברשימה האדומה של IUCN כ"פגיע". הגורמים העיקריים לכך הם הרס בתי גידול, פיתוח עירוני וניצול של משאבי מים לצרכים אנושיים. לצד גורמים אלה, מצויים גם גורמים נוספים המשפיעים לרעה על גודל אוכלוסיות הצוללים באזורים מסוימים. בספרד, רבים מהצוללים החלודיים מצאו את מותם כתוצאה מהרעלת עופרת, ובסין צוללים רבים טובעים עקב השימוש ברשתות דיג. ציד ספורטיבי של צוללים חלודים מקובל ומהווה חלק משמעותי מהתרבות המקומית בספרד, באיטליה ובמחוז גילאן שבצפון מערב איראן. באיסלנד אוספים את הביצים שלהם וכך בוקעים פחות צוללים, מה שגורם לירידה בגודל אוכלוסייתם.

בישראל
------

הצולל החלודי חולף וחורף בישראל, בעיקר בכנרת ובמאגרי מים גדולים אחרים בצפון הארץ. לעיתים קרובות, הוא נצפה במספרים גדולים יחד עם קרובו, הצולל המצויץ. נכון לעשור השני של שנות ה-2000, מספר הצוללים החלודים החורפים בארץ הוא נמוך מעט מ-3000 פריטים.

סרטונים
-------

* צולל חלודי - נקבה ואפרוחים
* צולל חלודי - זכר בוגר שט על המים

קישורים חיצוניים
----------------

ויקישיתוף מדיה וקבצים בנושא **צולל חלודי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
* IBC
 |

הערות שוליים
------------

1. ↑  צולל חלודי באתר הרשימה האדומה של IUCN
2. 1 2 3 4 5  צולל חלודי - Aythya ferina, באתר אתר הצפרות הישראלי
3. 1 2 3  צולל חלודי Common Pochard, באתר דיסקוס הגליל
4. ↑  Pochard, rspb - giving nature a home

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558386405171
* BnF: cb12369582x (data)
* LCCN: sh85103645

 |
**עקב האריס** (שם מדעי: *Parabuteo unicinctus*) הוא מין של עקב בינוני החי בטבע באמריקה הצפונית והדרומית ממערב ארצות הברית ועד לצ'ילה במגוון בתי גידול אבל בעיקר במדבריות ואזורים צחיחים והוא המין היחיד בסוגו.

מאפיינים
--------

גודלו של העקב 46–59 ס"מ ומוטת הכנפיים 103–120 ס"מ והנקבות גדולות וחזקות בכמעט 25% יותר מהזכרים. הזכרים שוקלים 580–850 גרם והנקבות הגדולות 766-1,600 גרם. הם עופות חומים שמזכירים מעט עיט זהוב עם כתפיים ערמוניים, ראש מעוגל יותר מאשר עיט וזנב ארוך ולבן מלמטה. הרגליים ארוכות מעט והעקב מומחה בתעופה ויכול להגיע למהירויות מרשימות בצלילה אחרי טרף.

העקב שונה מרוב הדורסים בכך שהוא צד בלהקות שמתבססות על היררכיה בין הפרטים ביניהם ובראשם נקבה חזקה. הם ניזונים מלטאות, עופות ויונקים קטנים. הם יכולים לטרוף גם חיות גדולות יחסית, כגון אנפות, תרנגולי הודו וארנבות. כשעקב אחד מוצא טרף הוא פולט קריאה שמזמינה את שאר העקבים אחריו ומנסים להתיש את הטרף הניצוד ואם הוא בורח למסתור כמו אל מתחת קקטוס הם ירוצו אחריו ויחכו שהוא ייצא. לעיתים הם גם יטרפו מינים מבויתים כמו תרנגולות.

תת-מינים
--------

* *P. u. superior* - מצוי מבאחה קליפורניה עד סינלואה
* *P. u. harrisi* - מצוי מטקסס עד למרכז אמריקה
* *P. u. unicinctus* - מצוי בעיקר באמריקה הדרומית והוא הקטן מבין התת-מינים.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **עקב האריס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  עקב האריס באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530005705171

 |
המוזה **פוליהימניה**; פרנצ'סקו דל קוסה, 1460-1445
המוזה פוליהימניה מאת אנטונין בראון ליד תחנת המטרו מלוסטרנסקה בפראג
**פוליהימניה** ("שירים רבים") הייתה אחת מתשע המוזות במיתולוגיה היוונית, מלוותיו של האל אפולו, ובנותיהם של זאוס, ראש האלים, ומנמוסינה, אלת הזיכרון. פוליהימניה היא פטרוניתם של שירי התהילה לאלים וצחות הלשון, ולעיתים אף של הגאומטריה והחקלאות. 

באמנות היא מתוארת כאישה רצינית ומהורהרת, השקועה במחשבות, מרפקה שעון על עמוד, ואצבעה סמוכה לשפתיה. לגופה היא עוטה גלימה ארוכה ופניה רעולים בצעיף. 

האסטרואיד 33 פוליהימניה (אנ') שהתגלה ב-1854 על ידי ז'אן שקורנאק נקרא על שמה.

קישורים חיצוניים
----------------

ויקישיתוף מדיה וקבצים בנושא **פוליהימניה** בוויקישיתוף
* פוליהימניה, באתר אנציקלופדיה בריטניקה (באנגלית)

| **תשע המוזות מיתולוגיה יוונית** |
| --- |
| 

|  |  |
| --- | --- |
| אוטרפה • קאליופה • קליאו • אראטו
מלפומנה • פוליהימניה • טרפסיכורה • תאליה • אוראניה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb150693003 (data)
* GND: 124538533
* SUDOC: 241507960
* VIAF: 32932697
* WorldCat: viaf-32932697

 |
**הבּוּנְד** (סינית פשוטה: **外滩**; סינית מסורתית: **外灘**) הוא אזור החוף במרכזה של העיר שאנגחאי אשר בסין.

האזור משתרע לאורך הגדה המערבית של נהר ההונגפו, ברובע פוסי (Puxi) אל מול הרובע פודונג (pudong), בגדה המערבית של נהר ההונגפו.

המילה "בונד" מתייחסת לסוללת העפר שהפכה לטיילת, ולרחוב העשיר באזור הזה, וגם למקומות סמוכים. זהו אחד מאתרי התיירות המבוקשים ביותר בשאנגחאי, ובנייה לגבהים, מוגבלת באזור זה.

מקור השם
--------

בנק המסחר הסיני
משמעותה של המילה "בונד" היא הגדה, הסוללה, או הרציף, כשמדובר על רציף אמבאנקד, מקור המילה הוא בפרסית ומשמעותה "סכר" (بَند).

אף על פי שאתרים רבים ברחבי סין, יפן, והודו נקראים "בונד" (לדוגמה: יוקואמה בונד), וכך לעומת שאר הבונדים, מקובל להתייחס לאזור זה כאל "הבונד".

היסטוריה
--------

הקונסוליה הרוסית בבונד
באזור הבונד אשר בשאנגחאי, ישנם עשרות מבנים היסטוריים, לכל אורך נהר ההונגפו, שפעם היו בנקים, מלונות ובתי מסחר מבריטניה, צרפת, ארצות הברית, איטליה, רוסיה, הולנד, בלגיה, יפן, וגרמניה, וכמו כן גם הקונסוליות של רוסיה ובריטניה, מועדון שאנגחאי, ומועדון הבונים החופשיים.

הבונד נמצא בצפון העיר העתיקה של שאנגחאי, אשר הייתה מוקפת חומה בתחילת ההתיישבות הבריטית, לאחר מכן ההתיישבויות האמריקאיות והבריטיות השתלבו בהסכם בינלאומי, והצמיחה וההתפשטות בסוף המאה ה-19 וראשית המאה ה-20, הביאו לבונד את ההזדמנות שבה הפכה למנהלת הפיננסית של מזרח אסיה, והנמל שבחלק הצרפתי של הבונד, שהיה ממזרח לעיר העתיקה, הפך ללא יותר מאזור תפעול.

קישורים חיצוניים
----------------

ויקישיתוף מדיה וקבצים בנושא **הבונד** בוויקישיתוף

אזור הבונד בלילה

אזור הבונד בלילה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009293904505171
* LCCN: n2009013095
* VIAF: 140418718
* WorldCat: lccn-n2009013095

 |
**קובריטי** (באנגלית: **Coverity**) הוא כלי ניתוח קוד סטטי המפותח על ידי סינופסיס. מוצר זה מאפשר למהנדסים ולצוותי האבטחה למצוא ולתקן פגמים בתוכנה.

לפני רכישתה על ידי סינופסיס, קובריטי היה ארגון שנוסד במעבדות מערכות המחשב של אוניברסיטת סטנפורד בפאלו אלטו, עם מטה בסן פרנסיסקו. ביוני 2008, קובריטי רכשה את סולידוור טכנולוגיות. בפברואר 2014, הודיעה קובריטי על הסכם רכישה עם סינופסיס, חברת אוטומציה של תכנון אלקטרוני, תמורת 350 מיליון דולר במזומן.

מוצרים
------

המוצר **קובריטי** הוא כלי ניתוח קוד סטטי התומך בשפות: C, C++, C#, Java, JavaScript, PHP, Python, .NET Core. ASP.NET,Objective-C, go, JSP, Ruby, סוויפט, פורטרן, סקאלה, VB.NET, ioS, ו - Typescript. הוא גם תומך ביותר מ-70 שלדי תוכנה שונים עבור C#, Java, JavaScript ושפות אחרות.

**קובריטי סקאן** - כלי חינמי לניתוח סטטי מבוסס ענן עבור קהילות קוד פתוח.

הערות שוליים
------------

1. ↑  Krill, Paul (2008-06-30). "Coverity buys Solidware to boost code analysis". Infoworld.com. אורכב מ-המקור ב-2008-10-10. נבדק ב-2011-01-29.
2. ↑  "Synopsys Enters Software Quality and Security Market with Coverity Acquisition". PR Newswire. 2014-02-19. נבדק ב-2014-02-20.
3. ↑  "Coverity Static Analysis Data Sheet" (PDF). *Synopsys.com*. נבדק ב-2019-07-15.
שדרות פאוליסטה
שדרות פאוליסטה
**שדרות פאוליסטה** (בפורטוגזית: **Avenida Paulista**, **אָוֶונִידָה פָאוּלִיסטָה**) היא אחת השדרות החשובות בסאו פאולו, ברזיל, ואורכה 2.8 קילומטרים. סימן ההיכר שלה הוא נוכחות בולטת של מבני מוסדות פיננסים ותאגידים חשובים. לעיתים, נהוג לזהות אזור זה כמרכז העסקים של העיר סאו פאולו. יחד עם שדרות בריני שבדרום העיר ושדרות בריגדיירו פאריה לימה, נחשבת השדרה כסמל לעוצמתה הכלכלית של מדינת סאו פאולו. בהיות מיקומה הטופוגרפי של השדרה באחת הנקודות הגבוהות בעיר, מצופפים בה יחד אנטנות של תחנות רדיו וטלוויזיה, דוגמת מגדל השידורים של תחנת הטלוויזיה בנדייראנטס. עלות המקרקעין בשדרות פאוליסטה היא בין הגבוהות ביותר באמריקה הלטינית.

היסטוריה
--------

בעבר, היו שדרות פאוליסטה דרך מעבר המוקפת בבתים של בני המעמד הגבוה ושל "ברוני הקפה" של סאו פאולו. מעטים הבתים הללו שעודם עומדים על תילם. דוגמה חשובה היא "בית הוורדים" (Casa das Rosas) שעבר תהליך שחזור ושימור, אשר כיום הוא מבנה ציבור, הכולל ספריה, בו נערכים מיצגים וחתימות סופרים על ספרים חדשים. במחצית השנייה של המאה ה-20 עברה השדרה בנייה מסיבית לגובה.

בשדרה נמצא פארק קטן עם עצי יער אנדמיים לאזור סאו פאולו, שצמחו גם באזור העיר, בטרם החלו בנייה ופיתוח מואצים באזור החל מסוף המאה ה-19, עם גלי ההגירה הגדולים לברזיל. שמו של הפארק הוא "פארק סיקיירה קמפוס" (Parque Siqueira Campos) וכינויו השגור יותר הוא "הטריאנון" (Trianon). בשדרה נמצא גם המוזיאון לאמנות של סאו פאולו (Masp - Museu de Arte de São Paulo), הידוע באוספי האומנות המעולים המוצגים בו ובארכיטקטורה המרשימה של מבנהו, שהוא אחד מסימני ההיכר של העיר סאו פאולו.

בשנות ה-70 של המאה ה-20 עברה השדרה שיפוץ נוף עמוק. נתיבים לרכבים הורחבו והמדרכות הנוכחיות המאופיינות בעיצוב לבן ושחור נוצרו. על העיצוב המחודש של השדרה הייתה אחראית אדריכלית הנוף רוזה גרנה קליאס.

על פי ההערכות, לסביבותיה של שדרות פאוליסטה באים לעבוד מדי יום כ-800,000 מתושבי העיר סאו פאולו. בשדרה מסעדות רבות המקבלות מדי יום את פניהם של אלפי סועדים העובדים והמתגוררים באזור. במבנה "פדרציית התעשיות של מדינת סאו פאולו" (FIESP) מצוי תיאטרון בו נערכות הצגות הפתוחות לציבור בחינם וגם ספריה מרווחת עם מספר רב של כותרים חדשים, בה יכול כל תושב המציג אישור על מקום מגוריו לשאול ספרים בחינם.

בשדרה ממוקמות הקונסוליות הכלליות של איטליה, ארגנטינה וצרפת בסאו פאולו.

מדי שנה, נערכים בשדרות פאוליסטה מצעד הגאווה של סאו פאולו. בנוסף, עובר דרך השדרה, מדי שנה ביום חגיגות ליל הסילבסטר, מרתון הרחוב הבינלאומי סאו סילבסטרי. לעיתים תדירות, נערכות בה גם הפגנות פוליטיות.

לאורך השדרה פרוסות 3 תחנות של קו מס' 2 ("הקו הירוק") של הרכבת התחתית של סאו פאולו, העוברת לאורך שדרות פאוליסטה מתחת לפני הקרקע.

קישורים חיצוניים
----------------

ויקישיתוף מדיה וקבצים בנושא **שדרות פאוליסטה** בוויקישיתוף
האתר של masp

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315161065
* WorldCat (עם VIAF): 315161065

 |
**הבוסטון גלוב** (באנגלית: **The Boston Globe**) הוא עיתון אמריקאי שבסיסו בעיר בוסטון שבארצות הברית. העיתון יוצא לאור משנת 1872 ומאז 2013 הוא בבעלות איש העסקים ג'ון הנרי. העיתון הוא העשירי בתפוצתו בארצות הברית ונכון ל-2019 מופץ ב-230,756 עותקים.

היסטוריה
--------

העיתון נוסד על ידי שישה אנשי עסקים מבוסטון והמהדורה הראשונה שלו יצאה לאור ב-4 במרץ 1872. במקור היה זה יומון שיצא בבקרים, ובשנת 1877 החל להוציא מהדורת יום ראשון, שקלטה את העיתון היריב "בוסטון ויקלי גלוב" בשנת 1892. ב-1878 החלו להוציא מהדורת אחר-הצהריים, בשם "בוסטון איוונינג גלוב", והמשיכה פעולתה עד 1979. ב-1973 הונפקה החברה שהחזיקה בעיתון. ב-1993 נרכשה השליטה בעיתון על ידי קבוצת התקשורת הניו יורק טיימס בסכום של כ-1.1 מיליארד דולר. ב-2013 נמכרה הבעלות לג'ון הנרי תמורת 70 מיליון דולר.

לאורך שנות קיומו ועד 2014 זכו העיתון וכתביו ב-23 פרסי פוליצר. בין הזכיות היו פרס פוליצר ב-2003 על שירות לציבור בזכות כתבות התחקיר על התעללות מינית בילדים על ידי כמרים בכנסייה הקתולית והסתרת המידע על ידי הכנסייה ופרס על סיקור חדשותי של הפיגוע במרתון בוסטון.

לעיתון שני אתרי אינטרנט מרכזיים, מהדורת אינטרנט בכתובת bostonglobe.com, המכילה תכנים בתשלום מהעיתון המודפס, ואתר החדשות הוותיק boston.com, שמופנה לקהל רחב.

קישורים חיצוניים
----------------

ויקישיתוף מדיה וקבצים בנושא **הבוסטון גלוב** בוויקישיתוף
* 

* אתר האינטרנט הרשמי של הבוסטון גלוב (באנגלית)

* אתר האינטרנט הרשמי של הבוסטון גלוב
* הבוסטון גלוב, ברשת החברתית פייסבוק

* הבוסטון גלוב, ברשת החברתית טוויטר

* הבוסטון גלוב, ברשת החברתית אינסטגרם
* הבוסטון גלוב, באתר "TheMarker"
* הבוסטון גלוב, באתר אנציקלופדיה בריטניקה (באנגלית)
* אתר boston.com

הערות שוליים
------------

1. ↑  Top 10 U.S. Daily Newspapers, Cision (באנגלית)
2. ↑  Boston Globe wins Pulitzer for Marathon bombing coverage, הבוסטון גלוב, 15 באפריל 2014
**עקב סוואנה** (שם מדעי: ***Buteogallus meridionalis***) הוא מין של דורס יום ממשפחת הנציים ומהסוג עקב שחור, החי באמריקה הדרומית סביב אזורים טרופיים, וניתן למצוא אותו בסוואנה ובביצה מיוערת (Swamp), הוא מצוי בין פנמה והאי טרינידד ודרומה עד לבוליביה, אורוגוואי ועד למרכז ארגנטינה.

תיאור
-----

אורך העקב מגיע ל-46 עד 61 ס"מ, מוטת הכנפיים מגיעה ל-121 עד 140 ס"מ ומשקלו מגיע ל-845 גרם בקירוב, כשהנקבות גדולות יותר מהזכרים. העקב בעל נוצות אדומות עד חומות והנוצות חומות ובעלות קצוות שחורים. הפנים והצוואר בהירים יותר משאר הגוף אך המצח אדמוני. המקור מעוקל וצהוב והרגליים צהובות. לעקב זה רגליים ארוכות יחסית לדורס והוא יושב בתנוחה זקופה יחסית.

עקב זה דואה מעל הסוואנות והערבות המוצפות או הביצות הטרופיות בשטחי חיותו בחיפוש טרף של יונקים קטנים, עופות, זוחלים שונים, דו-חיים, דגים כמו צלופחים, סרטנים, עכבישאים, חרקים גדולים ואף שורשים. הוא מתצפת על הטרף ממקום גבוה וצולל אליו בהדרגה עד שהוא מאיץ לעברו והורג אותו עם טפריו. לעיתים מספר עקבים מתאספים סביב שריפות כדי לחטוף טרף המנסה להימלט מהאש. העקב גם מתנהל בחומסנות כלפי עופות אחרים, לרוב אנפתיים, חסידות ואף דורסים אחרים.

העקב מקנן על קן על עץ, בדרך כלל דקל ובו הוא מטיל ביצה אחת ולעיתים נדירות שניים.

קישורים חיצוניים
----------------

ויקישיתוף מדיה וקבצים בנושא **עקב סוואנה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  עקב סוואנה באתר הרשימה האדומה של IUCN

גלריה
-----

* 
* 
* 
* 
* 
*
**ג'ואקים ארקוברדה** (**Joaquim Arcoverde de Albuquerque Cavalcanti**‏;17 בינואר 1850 - 18 באפריל 1930, ריו דה ז'ניירו) היה קרדינל של הכנסייה הקתולית שפעל בברזיל.

ביוגרפיה
--------

ג'ואקים ארקוברדה נולד בעיירה בפרנמבוקו שבברזיל למשפחה מבוססת. בגיל צעיר הוא החל הכנה לכמורה. באותה תקופה בברזיל לא היה מוסד חינוכי גבוה של הכנסייה ולכן ארקוברדה נסע בשנת 1866 לרומא בה למד באקדמיה של הכנסייה הקתולית ליוצאי אמריקה הלטינית Collegio Pio-Latinomericano. הוא המשיך ללימודי אוניברסיטה אותה סיים עם קבלת תואר שלישי. לאחר סיום הלימודים בשנת 1874 הוא קיבל הסמכה לכומר. 

בשנת 1876 ארקוברדה חזר לברזיל ומונה לרקטור של האקדמיה הקתולית שהוקמה באולינדה. בשנת 1888 פדרו השני, קיסר ברזיל רצה למנות אותו לבישוף אך ארקוברדה חשב שהוא לא מוכן לתפקיד וסירב. כעבור שלוש שנים, שנת 1891 הוא מונה לבישוף של גויאס על ידי האפיפיור.

בשנת 1897 ארקוברדה קודם לארכיבישוף של ריו דה ז'ניירו, התפקיד הכנסייתי הגבוה באמריקה הלטינית באותה תקופה. ב-11 בדצמבר 1905 אפיפיור פיוס העשירי מינה אותו לחשמן. בכך ארקוברדה הפך לחשמן הראשון שנולד בברזיל.

בשנת 1914 ארקוברדה השתתף בקונקלווה ברומא. בשנת 1922 הוא לא היה יכול להגיע עקב מצב בריאותו הירוד. במהלך כהונתו היו לו יחסים טובים עם השלטון למרות חילוקי דעות שהיו במספר נושאים. כמו כן הוא השלים עבודות שיפוץ נרחבות בארמון הארכיבישוף.

ארקוברדה נפטר בשנת 1930 אחרי מעל ל-30 שנים בתפקיד. הוא נטמן בקתדרלה העירונית בסיום טקס בה השתתפו ראשי הכנסייה וראשי המדינה. בשנת 1928 באזור בו הוא נולד הוקמה מועצה מקומית שנקראה על שמו ארקוברדה.

קישורים חיצוניים
----------------

ויקישיתוף מדיה וקבצים בנושא **ז'ואקים ארקוברדה** בוויקישיתוף
* ביוגרפיה
* רשימת תפקידים בהם כיהן
* ז'ואקים ארקוברדה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6942 5374
* LCCN: n2010202741
* VcBA: 495/63277
* VIAF: 100056368
* WorldCat: viaf-100056368

 |
זוג גיבונים מחובקים
**גיבון צהוב-לחיים** (שם מדעי: ***Nomascus gabriellae***) הוא מין בסוג גיבון מצויץ, השייך למשפחת הגיבונים.

מאפיינים
--------

לזכרים לחיים צהובות פלומתיות, שהן מקור השם וציצית ראש כשל שאר חברי הסוג. אורכם מהראש עד קצה הזנב 60–80 ס"מ, ומשקלם 7-7.4 ק"ג. הנקבות קטנות מהזכרים, והן קטנות גם מנקבות הגיבון לבן-לחיים צפוני, ולהן ציצית שחורה בקצוות האוזניים. בעת הלידה, הפרווה צהובה-בהירה. במחצית השנה הראשונה הפרווה נעשית שחורה, למעט הלחיים שנותרות בצבען. הזכרים שומרים על צבע הפרווה, בעוד שהנקבות נהיות שוב צהובות, עם מעט שיעור שחור על החזה וקצות הגפיים. שיער הערווה חום במקצת, בטבעת הפנים קיים פס לבן דק. 

במיון הקודם (1972) נחשב המין כתת-מין של גיבון שחור מצויץ תחת סוג יחיד *Hylobates*. אולם, כבר ב-1995 וב-2000, לאחר מחקרים גנטיים וווקאליים[דרושה הבהרה] שונים, החליטו להחשיב אותו כמין נפרד בסוג *Nomascus*- גיבון מצויץ.

כיום לא ידועים תת-מינים, אולם טרם נעשה מחקר בגיבונים בכל שטחי התפוצה שלהם. גיבון צהוב-לחיים נפוץ בדרום לאוס, דרום וייטנאם ומזרח קמבודיה. המין שוכן ביערות העד הטרופיים בגבהים 1500–2000 מטרים.

מעט ידוע על המין שטרם נחקר ביסודיות, הוא פעיל ביום בסביבת היערות ותזונתו מתבססת בעיקר על פירות. לגיבונים אורח חיים מונוגמי, והם שומרים על משפחה גרעינית - זוג ופעוט על פי רוב. צאצא יחיד נולד במרווחים של 3 שנים לערך, הוא גדל עם הוריו עד להגיעו לבגרות מינית בגיל 8 שנים לערך, אז הוא מסוגל לחפש בת זוג ולהקים טריטוריה משלו. תוחלת חייו בשבי היא כ-50 שנה. 

בעונת החיזור משמיעים בני הזוג "דואטים", שבהם משפטים מוזיקליים חוזרים שמטרתם היא לחזק את הקשר הזוגי למטרות חיזור והתרבות. במין זה, מובחן ששירי סולו מבוצעים רק על ידי פרטים שאינם פוריים.

המין נמצא בסטטוס: פגיע לסכנת הכחדה. הסיבות העיקריות לכך הם ניצול שטחי המחיה לטובת תיעוש וביעור עצים. בנוסף ציד המין, מסחר בגורים ומלחמה ששררה באזור. כיום אין תוכנית בינלאומית לשימור המין, נעשים מחקרים כדי לגלות את גבולות תפוצתו ומספר הפרטים במין.

קישורים חיצוניים
----------------

ויקישיתוף מדיה וקבצים בנושא **גיבון צהוב-לחיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* גיבון צהוב-לחיים באתר הרשימה האדומה של IUCN

הערות שוליים
------------

1. ↑  גיבון צהוב-לחיים באתר הרשימה האדומה של IUCN

| קופי אדם |
| --- |
| גיבונים |
| גיבון הולוק | גיבון לבן-גבות מערבי • גיבון לבן-גבות מזרחי • גיבון סקייווקר |   |
| גיבון | גיבון מזוקן • גיבון לבן-יד • גיבון גמיש • גיבון קלוס • גיבון אפור-פרווה • גיבון שחור-כיפה • גיבון כסוף-פרווה |
| סיאמנג (סוג ומין יחיד) | סיאמנג |
| גיבון מצויץ | גיבון שחור מצויץ • גיבון לבן-לחיים צפוני • גיבון לבן-לחיים דרומי • גיבון צהוב-לחיים • גיבון האינאן • גיבון כסוף-לחיים • גיבון שחור מזרחי מצויץ |
| הומינידיים |
| גורילה (גורילניים) | גורילה מערבית • גורילה מזרחית |
| אורנגאוטן | אורנגאוטן בורנאי • אורנגאוטן סומטרי • אורנגאוטן טפנולי |
| שימפנזה | שימפנזה מצוי • שימפנזה ננסי |
| אדם (סוג ומין יחיד) | אדם נבון |
**קוברה מונוקלית** (שם מדעי: *Naja kaouthia*) היא מין של קוברה ממוצא דרום אסייתי הקרובה מאוד לקוברת המשקפיים ובעבר סווגה כתת-מין שלה. בדומה לקרובתה הממושקפת היא פופולרית בהופעות נחשים ברחבי אסיה, אף שהיא ארסית מאוד. היא קרויה על שם צורת המונוקל שעל עורפה.

מאפיינים
--------

אורכה של הקוברה 1.35-1.5 מטר כשהגדולה ביותר הגיע לאורך 2.3 מטר. הקוברה אפורה כהה, חומה ושחורה עם בטן בהירה והיא בעלת מפרש עור רחב היכול להיפרש מצידי צווארה בעודה מתרוממת כדי להרשים יריבים בעוד זוג כתמים שחורים בולטים במרכז הצוואר הפרוש ותחתיו פס עבה ושחור לאורך הצוואר. הראש כהה עם עיניים גדולות ופה בהיר בעל לשון מפוצלת. הקוברה יכולה להצליף במהירות בתוקף המתקרב אליה בעזרת הורדה מהירה של הצוואר ושליחתו קדימה. 

תפוצת הקוברה בטבע היא בביצות, שדות אורז, מנגרובים, בתות ויערות עד לגובה 1 ק"מ. היא מצויה במגוון סביבות אך צריכה מקווי מים בקרבתה. לעיתים רבות היא נמצאת ליד מגורי אנשים ואף בכמה ערים. תפוצתה היא ממרכז הודו, דרך נפאל, וייטנאם, דרום סין, קמבודיה, בנגלדש, בהוטן, מיאנמר, לאוס, תאילנד וחלק מחצי האי המלאי. ברוב תפוצתה היא יבשתית.

הקוברה היא פעילת לילה המחפשת טרף קטן. הקטנים ניזונים בעיקר מקרפדות אך הגדולים יטרפו מכרסמים שונים, נחשים אחרים ולעיתים גם דגים. את הטרף הם הורגים בהכשה מהירה משיני הארס שלהם, בדרך כלל מתוך מארב מוסווה. במין קוברה זו הזכרים והנקבות נשארים יחדיו לטפל בביצים - 18-33 בכל הטלה. הביצים מוטמנות בקרקע וההורים שומרים עליהם מטורפים.

קוברה זו היא האחראית למרבית ההרוגים מהכשת נחשים בתאילנד. הארס שלה מורכב מנוירוטוקסינים הפוגעים בעצבים וגורמים לשיתוק מהיר ולמוות תוך שעה אחת. עם זאת הקורבן יכול לכרות לעצמו את האיבר שנפגע בטרם עת.

קישורים חיצוניים
----------------

ויקישיתוף מדיה וקבצים בנושא **קוברה מונוקלית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  קוברה מונוקלית באתר הרשימה האדומה של IUCN